太和站 (廣州)

太和站係廣州地鐵嘅車站，2018年12月28號開通，喺白雲區太和鎮田心村，廣從三路近大瀝路口。

結構

樓層
呢個站一共有3層樓嘅地下區域，其中地面係出入口，地下1樓係站廳，有票務設施、客務中心同商舖、安檢設施；地下2樓係月台。站內雖然冇休息室，但有廁所同母嬰室，喺月台範圍嘅東北邊，其中母嬰室喺廁所嘅女廁門口隔籬。

打掂

打橫

站廳
太和站嘅站廳收費區喺車站西北邊，東南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個島式月台，喺廣從三路近太和大瀝路口嘅地底，太和鎮紀念碑西南邊890m位置。

不過，由於實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，不過兩邊嘅圍牆長度唔同。若果搭緊快綫，喺行緊嘉禾望崗嗰邊，經過呢個站時凈睇到月台嘅10%部份；喺行緊東風嗰邊，經過呢個站時凈睇到月台嘅80%部份。不過嘅快車重未加密，所以快車喺大多數情況下經埋邊嗰兩條軌道直接飛站唔停，得好少班次喺開邊嗰兩條軌道飛站唔停。 

另外，呢個站嘅埋邊兩條軌道當中，西南角有條路軌去到石湖停車場。

商舖同自助服務
呢個站冇商舖，但得三臺自助服務。

出入口

呢個站有3個出入口，分别係C、D同E。

頭尾班車信息同配線圖

車站歷史

規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶。但2005年，新華綫嘅西段被列入咗一部分，而廣從路段直到2008年份規劃先至重新提出。而嗰兩份計劃都有話經過呢個站。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣。雖然路線提出咗快綫嘅需求，但唔經呢個站。

施工

2015年9月：車站喺度搞緊前期入場工作。
2016年2月28號，呢個站到竹料之間嘅盾構隧道正式開挖。
2016年5月24號，車站正式開始喐手起。
2017年11月11號，車站順利封底。
2017年6月21號朝早，石湖到呢個站之間嘅左綫盾構隧道正式貫通。
2018年8月31號，呢個站到竹料嘅兩個區間橋樑構件預制已經順利通過工程驗收。
2018年9月26號，呢個站正式三權移交而開始營運前調試

開通
2018年12月28號晏晝，由於一期主綫部份正式開通，呢個站亦正式開放。

利用狀況
呢個站嘅主要周邊乘客都係以附近嘅太和一帶、田心村、營溪村、謝家莊嗰邊啲村民同返放工啲廠房、工地啲職員、鐘落潭地區讀書啲學生上落為主。

附近嘅建築同景區
 太和貨運站
 謝家莊村
 太和田心村
 太和老人院
 恆泰匯

文化裝飾

呢個站係嘅其一文化站，佢嘅主題係「逸·居」。背景係動態LED屏幕里演示車站出面嘅天空係點樣。而柱上啲裝飾都以山峰為主。

攷

上一站·下一站 

廣州地鐵車站
廣州市白雲區鐵路站